##### **"Көктем менің қолымда" қалалық челлендж**

#####  Павлодар қаласы білім беру бөлімінің "Павлодар дарыны" бос уақытты қамту және балалардың дарындылығын дамыту орталығымен 2022 жылғы 4 наурызда 8 наурыз Халықаралық әйелдер күніне арналған "Көктем менің қолымда" қалалық челленджі өткізілді.

#####  Челлендждің мақсаты: дарынды және талантты оқушыларды анықтау және қолдау. Қатысушыларға өздерінің шығармашылық қабілеттерін көрсетуге мүмкіндік беру. Анасына, әжесіне, қарындасына ризашылық пен құрмет сезімін тәрбиелеу.

#####  Челленджге Павлодар қаласының жалпы білім беретін мектептерінің 2-4 сыныптарының 181 оқушысы қатысты. Челлендж қатысушыларына өздерінің сүйікті және қымбат адамдарын 8 наурыз көктемнің керемет, нәзік мерекесімен құттықтау ұсынылды. Челлендждің барлық қатысушылары адамзаттың әдемі жартысына жақсы және көктемгі көңіл-күй сыйлауға тырысты. Түрлі-түсті, жарқын жұмыстарда балалар өлеңдер, әндер мен сүйкімді күлкі арқылы шын жүректен өздерінің сүйіспеншілігі мен ризашылықтарын білдірді.

##### Өйткені, сүйікті гүлдеріңізді алып, жақындарыңыздың жылы лебіздерін естуден басқа жағымды ештеңе жоқ. Челленджге қаланың 17 мектебі қатысты, үздік жұмыстар әлеуметтік желілерге, "Павлодар дарыны" БУҚБДДО Instagram-ғақойылды.